《偈颂十首》
宋代·释德光

说佛说祖，泥中洗土。
谈妙谈玄，十万八千。
现成公案，已落言诠。
提起衲僧拄杖子，浑家送上渡头船。
灵隐全提向上机，不知谁是丈夫儿。
岭梅漏泄春消息，雪里横开三四枝。

作者简介：释德光（一一二一～一二○三），号拙庵，赐号佛照，俗姓彭，临江军新喻（今江西新余）人。年十五，依本郡东山光化寺吉禅师落发。高宗绍兴十一年（一一四一），大慧宗杲禅师南迁，望见而慕之。嘉定三年卒，年八十三，谥普慧宗觉大禅师。为南岳下十六世，径山宗杲禅师法嗣。有《语录》传世，见《续藏经》所收《古尊宿语录》卷四八《佛照禅师奏对录》、《续古尊宿语要》卷五《佛照光和尚语》。《五灯会元》卷二○、《补续高僧传》卷一○、《宝庆四明志》卷九有传。今录诗三十七首。